Rejser du til USA, skal du senest 72 timer før afrejse ansøge om ESTA, som er en nødvendig indrejsetilladelse i forbindelse med rejser til USA.
Det koster USD 21 at ansøge om ESTA og tilladelsen er gyldig i 2 år. Når du indtaster dine oplysninger, skal du være opmærksom på, at Æ, Ø og Å ikke kan benyttes, og at navnet i ansøgningen skal være identisk med det navn, som står i stregkoden nederst i dit pas.
Der findes flere godkendte ESTA-agenter, men bemærk at prisen på ansøgningen vil være væsentlig højere, hvis ikke du benytter den officielle side.
Yderligere skal du være opmærksom på, at særlige regler kan gælde, hvis du har dobbelt statsborgerskab i Danmark og Irak, Syrien, Iran eller Sudan.
Søg ESTA her